## NOTA DE FUNDAMENTARE

la proiectul hotărârii Guvernului privind modificarea punctului 2 din Hotărârea Guvernului nr. 341/2024 cu privire la aprobarea Programului activităţilor de reintegrare a ţării pentru anul 2024

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului normativ** |
| Biroul politici de reintegrare din cadrul Cancelariei de Stat |
| **2. Condițiile ce au impus elaborarea proiectului actului normativ** |
| 2.1. Temeiul legal sau, după caz, sursa proiectului actului normativ |
| Amendamentele operate la art. 3 litera a) din Legea bugetului de stat pentru anul 2024 nr. 418/2023, în care au fost aprobate adițional resurse financiare în mărime de 2600.0 mii lei pentru activitățile de reintegrare a țării. |
| 2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative |
|  Prezentul proiect de hotărâre este elaborat în conformitate cu prevederile pct. 19 al Regulamentului cu privire la modul de selectare și evidență a proiectelor în cadrul Programului activităților de reintegrare a țării, aprobat prin Hotărârea Guvernului nr.131/2014, potrivit căruia alocațiile bugetare prevăzute pentru activitățile de reintegrare a ţării se aprobă de Guvern.Proiectul de hotărâre a Guvernului prevede alocarea mijloace financiare suplimentare în mărime de 2600.0 mii lei Consiliului raional Dubăsari pentru compensarea parțială a cheltuielilor suportate de proprietarii de terenuri agricole amplasate după traseul Rîbniţa-Tiraspol, ca urmare a impunerii plăților ilegale la transportarea recoltei sau materialului semincer prin posturile neautorizate de control din Zona de Securitate.Repartizarea mijloacelor alocate proprietarilor de terenuri agricole urmează a fi realizată de Consiliul raional Dubăsari în baza unui regulament, elaborat și aprobat de consiliu în coordonare cu Ministerul Agriculturii și Industriei Alimentare. |
| **3. Obiectivele urmărite și soluțiile propuse** |
| 3.1. Principalele prevederi ale proiectului și evidențierea elementelor noi |
|  Vor fi majorate alocațiile financiare în mărime de 2600.0 mii lei, repartizate Consiliului raional Dubăsari, în vederea compensării parțiale a cheltuielilor suportate de proprietarii terenurilor agricole amplasate după traseul Râbnița-Tiraspol, ca urmare a plăților ilegal aplicate de Tiraspol la trecerea prin posturile neautorizate de control. Hotărârea Guvernului se propune să intre în vigoare la data publicării în Monitorul Oficial al Republicii Moldova, având în vedere faptul că Consiliul raional Dubăsari urmează să repartizeze mijloacele financiare alocate până la sfârșitul anului bugetar 2024.  |
| 3.2. Opțiunile alternative analizate și motivele pentru care acestea nu au fost luate în considerare |
|  Pe marginea obiectului de reglementare care a stat la baza elaborării prezentei hotărâri opțiuni alternative nu au fost identificate. |
| **4. Analiza impactului de reglementare**  |
| 4.1. Impactul asupra sectorului public |
| Nu este aplicabil |
| 4.2. Impactul financiar și argumentarea costurilor estimative |
|  Mijloacele financiare în sumă de 2600.0 mii lei pentru finanțarea activităților de reintegrare a ţării sunt prevăzute urmare a modificărilor operate la art.3 lit. a) din Legea bugetului de stat pentru anul 2024, nr. 418/2023. |
| 4.3. Impactul asupra sectorului privat |
| Nu este aplicabil |
| 4.4. Impactul social4.4.1. Impactul asupra datelor cu caracter personal4.4.2. Impactul asupra echității și egalității de gen |
| Nu este aplicabil |
| 4.5. Impactul asupra mediului |
| Nu este aplicabil |
| 4.6. Alte impacturi și informații relevante |
| Nu este aplicabil |
| **5. Compatibilitatea proiectului actului normativ cu legislația UE**  |
| 5.1. Măsuri normative necesare pentru transpunerea actelor juridice ale UE în legislația națională |
| Proiectul de act normativ nu are scopul de a armoniza legislația națională la legislația Uniunii Europene. |
| 5.2. Măsuri normative care urmăresc crearea cadrului juridic intern necesar pentru implementarea legislației UE |
| Nu este aplicabil |
| **6. Avizarea și consultarea publică a proiectului actului normativ** |
|  În conformitate cu prevederile art.20 din Legea nr. 100/2017 cu privire la actele normative a fost publicat anunțul privind inițierea procesului de elaborare a proiectului hotărârii Guvernului, link : [https://particip.gov.md/ro/document/stages/\*/13615](https://particip.gov.md/ro/document/stages/%2A/13615) Totodată, în scopul respectării prevederilor Legii nr.239/2008 privind transparența în procesul decizional, proiectul urmează a fi plasat pe pagina web [www.particip.gov.md](http://www.particip.gov.md) pentru a fi supus consultărilor publice. În conformitate cu Legea nr.100/2017 privind actele normative, proiectul se expediază spre avizare autorităților și instituțiilor interesate. |
| **7. Concluziile expertizelor** |
|  Proiectul hotărârii Guvernului urmează a fi supus expertizei anticorupție, care va fi efectuată de către Centrul Naţional Anticorupţie, și expertizei juridice, care va fi efectuată de către Ministerul Justiției. |
| **8. Modul de încorporare a actului în cadrul normativ existent** |
|  Urmare a aprobării proiectului de hotărâre, nu va fi necesară amendarea altor acte normative ale Guvernului. |
| **9. Măsurile necesare pentru implementarea prevederilor proiectului actului normativ** |
| Repartizarea mijloacelor alocate proprietarilor de terenuri agricole urmează a fi realizată de Consiliul raional Dubăsari în baza unui regulament, elaborat și aprobat de consiliu în coordonare cu Ministerul Agriculturii și Industriei Alimentare.Totodată, Consiliul raional Dubăsari va transmite Cancelariei de Stat (Biroului politici de reintegrare), Ministerului Agriculturii și Industriei Alimentare și Ministerului Finanțelor, până pe data de 15 ianuarie 2025, un raport generalizat privind distribuirea compensațiilor parțiale proprietarilor terenurilor agricole amplasate după traseul Râbnița-Tiraspol, cu anexarea listei beneficiarilor, sumelor alocate și a confirmărilor de plăți efectuate, iar Cancelaria de Stat (Biroul politici de reintegrare), la rândul său, va prezenta Ministerului Finanțelor Raportul totalizator privind executarea Programului menționat, până la 1 martie 2025. |

 **Viceprim-ministru**

 **pentru reintegrare Oleg SEREBRIAN**